section_heading: Povijest kluba
paragraph_text: Iako povijest rukometa u Sisku seže u daleku 1957. godinu, prethodnica Rukometnog kluba "Siscie", RK "Sisak" se osniva tek 1988., spajanjem klubova "INA" i "Metalca". RK “Sisak” bio je sudionik 2. rukometne lige u bivšoj državi. Uspostavom Republike Hrvatske klub se natječe u 1.A hrvatskoj rukometnoj ligi, te je sudjelovao u Kup EHF i Kupu gradova. To je prvi klub iz Siska, koji je sudjelovao u nekom europskom natjecanju. Klub se gasi 1997. godine.